Demavendas
Demavendas (pers. دماوند = Damāvand) – snaudžiantis ugnikalnis šiaurės Irane, Elburso kalnuose. Stūkso 66 km į šiaurės rytus nuo Teherano, netoli Amolio miesto. Tai aukščiausia ne tik Irano, bet visų Artimųjų Rytų viršukalnė (aukštis – 5610 m, kitais duomenimis – 5604, 5601, 5671 m). Susidaręs iš andezitinės lavos. Padengtas sniegu, nedideliais ledynais (nusileidžia iki 4400 m). Papėdėje veikia fumarolės ir solfatarai.